M’ara d-teḍru twaɣit, am zzelzla neɣ tabuciḍant, neţheggi-d din din ayen iwulmen akken a nsellek Inagan n Yahwa i tḥuza txessaṛt. Lmeǧhudat-agi ţbegginen-d belli nḥemmel atmaten-nneɣ seg wul. (Yuḥenna 13:34, 35; 1 Yuḥenna 3:17, 18) Amek i d-neţţak afus-agi n lemeawna?
Neţţak iṣurdiyen. Di lqern amezwaru, imasiḥiyen n Antyukya ceggeen iṣurdiyen i imasiḥiyen n Yahuda, i gḥuza yiwen laẓ d ameqran. (Lecɣal 11:27-30) Ass-a, yeţţaweḍ-aɣ-d tikwal lexbaṛ belli kra n Inagan llan di lexṣaṣ. S tejmaet-nneɣ, neţceggie-asen ihi ayen i glaqen bac a ten-neiwen deg wayen i ḥwaǧen.—2 Ikurintiyen 8:13-15.
Nessewǧad-ed lemeawna. Lecyux yellan deg wemḍiq-nni i tḥuza twaɣit ţqelliben ɣef mkul aeeggal si tejmaet-nsen bac ad ẓren ma bxiṛ i gella. Yiwet n terbaet n usellek testeklif s wayen akk yeenan adawi, lmakla ara yeţwaferqen, aman n tissit, llebsa akk-d imukan ideg i zemren ad ddarin wid yeţwaɣen. Xilla n Inagan, yesean lḥirfat ara iṣelḥen, ţṛuḥun s lebɣi-nsen yerna s umeṣruf-nsen bac ad eiwnen wid-nni i tḥuza twaɣit neɣ iwakken ad ṣeggmen ixxamen akk-d Tzeɣwa n Tgelda i geţwaɣen. Imi neddukkel yerna nwulef nxeddem lwaḥid, nessewǧad-ed iman-nneɣ bihfih m’ara yelzem. Neţţak afus n lemeawna i “watmaten-[nneɣ] di liman”; lameena, m’ara ɣ-teţţunefk tegniţ, neţeawan ula d wiyaḍ, akken yebɣu yili ddin-nsen.—Igalatiyen 6:10.
Neţṣebbir lɣaci s Wedlis Iqedsen yerna neţeawan-iten akken ad qablen leḥzen-nsen. Wid i tḥuza twaɣit ḥwaǧen mliḥ ad ţţuṣebbren. Di teswiein am tigi, itekk-ed lǧehd sɣur Yahwa, Ṛebbi n “kra yellan d ṣṣber.” (2 Ikurintiyen 1:3, 4) M’ara nheddeṛ i wid yellan di ccedda ɣef wayen i d-yeweed Ṛebbi deg Wedlis Iqedsen, neţţak-asen ṭṭmana belli ur teţeeṭṭil ara aţ-ţekkes Tgelda n Ṛebbi tiwaɣiyin, lqerḥ d lemḥani.—Aweḥḥi 21:4.
kab_Latn kab_Latn kab_Latn kab_Latn